  

PROJEKTAS VP1-2.2-ŠMM-04-V-01-001

„**MOKYMOSI KRYPTIES PASIRINKIMO GALIMYBIŲ DIDINIMAS 14–19 METŲ MOKINIAMS,**

**II ETAPAS: GILESNIS MOKYMOSI DIFERENCIJAVIMAS IR INDIVIDUALIZAVIMAS SIEKIANT**

**UGDYMO KOKYBĖS, REIKALINGOS ŠIUOLAIKINIAM DARBO PASAULIUI**“

**UŽSIENIO KALBŲ (ANGLŲ, PRANCŪZŲ, RUSŲ, VOKIEČIŲ) RAŠYMO VERTINIMO MODULIS**

**Turinys**

1. Įvadas

2. Bendrųjų Europos kalbų metmenų rašytinės sąveikos B1 ir A2 lygių skalės

3. Rašymo užduotys: žinutės ir asmeniniai laiškai

4. Vertinimo lentelės

5. Žinučių ir laiškų įvertinimai

**1.Įvadas**

Rašymo vertinimo modulis skirtas praplėsti galimybes ugdyti dešimtosios klasės mokinių rašymo gebėjimus numatytus Bendrosiose programose ir supažindinti mokinius su Pagrindinio ugdymo pasiekimų patikrinimo programos projekte numatytais rašymo užduočių tipais ir vertinimu.

 Šalies Bendrosios programos, Bendrieji Europos kalbų metmenys ir Europos kalbų aplankas numato mokinio komunikacinės kalbinės kompetencijos ugdymą, siejant su realiomis gyvenimiškomis situacijomis ir skiria dvi rašymo ugdymo veiklas: produkciją ir sąveiką. Atsižvelgus į Pagrindinio ugdymo pasiekimų patikrinimo programos projekte numatytas rašymo užduotis, modulis pateikia tik rašymo sąveikos užduotis, jų atliktis ir vertinimo lenteles, kurias mokytojai gali naudoti vertindami mokinių pasiekimus.

Įvertintos mokinių atliktys (tik anglų kalba) pateikiamos kaip galimas pavyzdys, tačiau jų lygis nėra nustatytas.

Vertinimo lentelės parengtos vertintojams, neturintiems profesionalios rašymo vertinimo patirties, todėl buvo siekiama padaryti vertinimo skales kuo paprastesnes ir geriau suprantamas.

Numatyti atlikčių žodžių skaičiai gali būti keičiami mokytojo nuožiūra.

Visos užduotys orientuotos į B1 ir A2 lygius.

**2. Bendrųjų Europos kalbų metmenų rašytinės sąveikos B1 ir A2 lygių skalės**

***Bendroji rašytinė sąveika***

***B1*** *Geba pakankamai tiksliai perteikti informaciją ir mintis tiek konkrečiomis, tiek abstrakčiomis*

*temomis; geba patikrinti informaciją, paklausti apie problemas ir jas paaiškinti.*

*Geba rašyti asmeninius laiškus ir raštelius klausdamas arba perteikdamas paprastą būtiną informaciją,*

*išdėstydamas tai, kas jam atrodo svarbu.*

***A2*** *Geba rašyti trumpas šabloniškas žinutes būtiniausiais klausimais.*

***Susirašinėjimas***

***B1*** *Geba rašyti asmeninius laiškus perteikdamas naujienas ir išdėstydamas savo mintis abstrakčiomis*

*bei kultūrinėmis temomis, pavyzdžiui, apie muziką, filmus.*

*Geba rašyti asmeninius laiškus su tam tikromis detalėmis aprašydamas patirtį, jausmus ar*

*įvykius.*

***A2*** *Geba rašyti labai trumpus asmeninius atsiprašymo ar padėkos laiškus.*

 ***Žinutės***

***B1*** *Geba užrašyti pranešimus, kuriuose prašoma informacijos, paaiškinti problemą.*

*Geba rašyti pastabas perteikdamas paprastą būtiniausią informaciją draugams, paslaugų teikėjams,*

*mokytojams ir kitiems asmenims, su kuriais kasdien susiduria, suprantamai išdėstydamas*

*tai, kas jam atrodo svarbu.*

***A2*** *Geba užrašyti trumpas žinutes, jei gali paprašyti pakartoti ar perfrazuoti.*

*Iš Bendrųjų Europos kalbų metmenų, psl.115*

**3. Rašymo užduotys: žinutės ir asmeniniai laiškai**

Pakviesk savo draugą/ę atvykti į svečius. Parašyk jam/jai 30 – 40 žodžių žinutę:

• pakviesk atvykti;

• parašyk, kada kvieti;

• ką veiksite kartu.

 Tavo draugas/ė atsiuntė savo atostogų nuotraukų. Parašyk jam/jai 30 – 40 žodžių žinutę:

• padėkok už nuotraukas

• paklausk, kas fotografavo

• parašyk, ar patiko nuotraukos

• parašyk, kad siunti savo nuotraukų.

Tavo draugas/ė atvyksta į svečius. Tuo metu negali jo/jos pasitikti. Parašyk jam 30 – 40 žodžių žinutę:

• atsiprašyk, kad negali sutikti

• pranešk, kada grįši namo

• parašyk, kas pasitiks

• pasiūlyk, ką veikti, kol grįši namo.

 Vasarą lankei savo draugą/ę Londone/Paryžiuje/Berlyne/Maskvoje.

Grįžęs namo parašyk jam/jai 30 – 40 žodžių žinutę:

• parašyk, kad jau parvykai namo

• padėkok už priėmimą

• parašyk, kas tau labiausiai patiko

• pakviesk draugą/ę atvykti į Lietuvą.

 Tavo draugas/ė atvyksta į svečius. Tuo metu negali jo pasitikti. Parašyk 30 – 40 žodžių žinutę:

• pasidžiauk, kad jis/ji atvyksta

• atsiprašyk, kad negali pasitikti

• paaiškink, kodėl

• parašyk, kas pasitiks jį/ją stotyje.

 Parašyk 30 – 40 žodžių elektroninę žinutę draugui gimtadienio proga:

• pasveikink gimtadienio proga

• apgailestauk, kad negali atvykti

• parašyk, kokią dovanėlę jam siunti

• palinkėk gerai praleisti laiką.

 Paprašyk draugo nupirkti muzikinę CD, kurios klauseisi viešėdamas jo namuose. Parašyk 30 – 40 žodžių žinutę.

• paprašyk draugo nupirkti CD

• primink, kurios CD norėtum (populiarios ar klasikinės muzikos)

• kodėl ji tau reikalinga

• paklausk kada ją pasiimti.

Draugė iš Airijos/Prancūzijos/Rusijos/Austrijos norėtų praleisti atostogas Lietuvoje. Ji prašo patarti, kokią vietovę Lietuvoje geriausia pasirinkti. Parašyk 100-120 žodžių laišką.

• parašyk, kad džiaugiesi jos pasirinkimu;

• pasiūlyk jai atostogoms kokią nors vietovę Lietuvoje;

• paaiškink, kuo ta vietovė ypatinga;

• kur galima apsigyventi ir maitintis;

• kaip praleisti laisvalaikį.

Grupė mokinių iš Amsterdamo ieško partnerių projektui ,,Mūsų tradicijos“. Parašyk jiems 100-120 žodžių laišką:

• nurodyk, kur radai informacijos apie partnerių paiešką;

• parašyk, kodėl tavo klasė norėtų dalyvauti;

• ar jau dalyvavote panašiuose projektuose;

• kada galėtumėte partnerius pakviesti į savo mokyklą.

Draugas/ė iš Anglijos/Prancūzijos/Rusijos/Vokietijos pakvietė tave vasarą paviešėti jo namuose. Parašyk jam 100-120 žodžių laišką:

• padėkok už kvietimą;

• paaiškink, kodėl negalėsi atvykti;

• parašyk, kada galėtum atvykti;

• paklausk, ar tinka tavo atvykimo laikas.

Projekto partneriai iš Ispanijos ruošiasi atvykti į jūsų mokyklą. Parašyk vienam iš projekto draugų apie įdomiausius renginius, kuriuos suorganizuos tavo klasė. Parašyk jiems 100-120 žodžių laišką.

• supažindins su mokykla;

• pavaišins lietuviškais valgiais;

• surengs koncertą mokykloje;

• suorganizuos ekskursiją po miestą/gyvenvietę.

Projekto partneriai iš Austrijos, ruošiasi atvykti į jūsų mokyklą. Parašyk 100-120 žodžių laišką vienam iš projekto draugų :

• kur juos apgyvendinsite;

• kaip supažindinsite su mokykla;

• į kokias pamokas juos pakviesite;

• kokias ekskursijas jiems pasiūlysite.

Norėtum mokytis anglų/rusų/prancūzų/ vokiečių kalbos internetu. Parašyk savo susirašinėjimo draugui 100-120 žodžių laišką, kuriame:

• paprašyk rekomenduoti tau interneto svetainę mokytis šios kalbos

• paaiškink, ar nori mokytis tik kalbėti ar skaityti, klausytis ir rašyti

• parašyk, kiek metų mokeisi šios kalbos

• paprašyk paaiškinti, kodėl tą svetainė yra geriausia.

Tavo draugė/as iš Anglijos/ Prancūzijos /Rusijos/ Vokietijos nori sužinoti apie tavo mėgstamą muzikos grupę. Parašyk 100-120 žodžių laišką, kuriame:

• padėkok už laišką;

• parašyk, kokia tavo mėgstamiausia muzikos grupė;

• nurodyk bent dvi priežastis, kodėl ji tau patinka;

• pasiteirauk, kokia muzika ji/jis domisi.

 Tavo susirašinėjimo draugas/ė keliavo po Italiją. Parašyk 100-120 žodžių laišką, kuriame:

• padėkok už nuotrauką su Romos vaizdu;

• paklausk, kada išvyko ir kada grįžo;

• išsiaiškink, kokius miestus aplankė ir kas labiausiai patiko;

• paklausk apie italų gyvenimo būdą ir papročius;

• parašyk, kad norėtum pamatyti visas kelionės nuotraukas.

Klasės partneriai iš Estijos rengia projektą apie įvairių Europos mokyklų šventes. Parašyk vienam iš projekto draugų laišką, kuriame aprašyk įdomiausią savo mokyklos šventę:

• kada švenčiama,

• kas organizuoja ir kas dalyvauja,

• kaip atrodo mokykla,

• nurodyk interneto adresą,

• kur galima pažiūrėti šventės nuotraukų.

Tavo susirašinėjimo draugas/ė/draugė iš Anglijos/ Prancūzijos /Rusijos/ Vokietijos norėtų sužinoti, ką veikiate laisvalaikiu. Parašykite 100-120 žodžių laišką, kuriame:

• padėkok už laišką;

• parašyk, ką veikiate laisvalaikiu;

• koks užsiėmimas yra mėgstamiausias ir kodėl;

• paklausk apie populiariausius laisvalaikio praleidimo būdus Anglijoje/ Prancūzijoje /Rusijoje/ Vokietijoje.

**4. Vertinimo lentelės**

**Žinutės vertinimo lentelė. 5 taškai**

| *Taškų skaičius* | *Aptartys* |
| --- | --- |
| ***Turinys/*** *Komunikacinės užduoties įvykdymas* |
| 3 | Pilnai atsakyta į visus (4) užduoties punktus. *Komunikacinė užduotis pilnai įvykdyta.* |
| 2 | Atsakyta į (3) užduoties punktus. Neatsakyta į 1 užduoties punktą arba į kai kuriuos punktus atsakyta nepilnai. *Komunikacinė užduotis įvykdyta 75%.* |
| 1 | Atsakyta į (2) užduoties punktus. Neatsakyta į (2) užduoties punktus arba į kai kuriuos punktus atsakyta nepilnai. *Komunikacinė užduotis įvykdyta 50%.* |
| 0 | Atsakyta į (1 ) užduoties punktą.Neatsakyta į (3) užduoties punktus arba atsakyta nepilnai. *Komunikacinė užduotis neįvykdyta.* |
| ***Kalbos taisyklingumas (****gramatikos taisyklingumas ir žodyno tinkamumas)* |
| 2 | Nėra/beveik nėra gramatikos arba žodyno klaidų. Ne daugiau kaip 3 gramatikos ar žodyno klaidos. |
| 1 | Dauguma gramatikos struktūrų arba žodžių vartojami tinkamai ir taisyklingai Ne daugiau kaip 7 gramatikos ar žodyno klaidos. |
| 0 | Daug gramatikos struktūrų arba žodžių vartojami netinkamai arba netaisyklingai. Daugiau kaip 7 gramatikos ar žodyno klaidos. |
| **5 taškai** |  |

Vertinant žinutes rekomenduojama laikytis šių bendrų nurodymų:

* Rašybos ir skyrybos klaidos nevertinamos.
* Jei žinutės turinys neatitinka užduoties, visas tekstas vertinamas 0.
* Jei parašyta mažiau kaip 15 žodžių, visas žinutės tekstas vertinamas 0.
* Pasikartojančios vienodo pobūdžio klaidos skaičiuojamos kaip viena klaida.
* Lentelėje pateiktas klaidų skaičius, neparemtas tyrimais ir todėl nėra privalomas.
* Klaidų skaičių mokytojai nusistato savo nuožiūra.

**Asmeninio laiško vertinimo lentelė. 10 taškų**

| *Taškų skaičius* | *Aptartys* |
| --- | --- |
| ***Turinys/****Komunikacinės užduoties įvykdymas* |
| 4 | Pilnai atsakyta į visus (4) užduoties punktus. *Komunikacinė užduotis pilnai įvykdyta.* |
| 3 | Atsakyta į visus (4) užduoties punktus, tačiau į 1 ar 2 punktus atsakyta nepilnai. *Komunikacinė užduotis įvykdyta.* |
| 2 | Atsakyta į (3) užduoties punktus. Neatsakyta į 1 užduoties punktą arba į kai kuriuos punktus atsakyta nepilnai. *Komunikacinė užduotis įvykdyta 75%.* |
| 1 | Atsakyta į (2) užduoties punktus. Neatsakyta į (2) užduoties punktus arba į kai kuriuos punktus atsakyta nepilnai. *Komunikacinė užduotis įvykdyta 50%.* |
| 0 | Neatsakyta į daugumą (3-4) užduoties punktų. *Komunikacinė užduotis neįvykdyta.* |
| ***Teksto ir minties rišlumas*** |
| 1 | Tekstas ir mintys nuoseklios ir rišlios. |
| 0 | Yra teksto arba minties rišlumo trūkumų. |
| ***Teksto išdėstymas*** |
| 1 | Tekstas išdėstytas tinkamai arba yra 1 trūkumas. |
| 0 | Yra 2 arba daugiau teksto išdėstymo trūkumų. |
| ***Kalbos taisyklingumas (****gramatikos taisyklingumas ir žodyno tinkamumas)* |
| 3 | Nėra/beveik nėra gramatikos arba žodyno klaidų. Ne daugiau kaip 3 klaidos. |
| 2 | Beveik visos gramatikos struktūros arba žodžiai vartojami tinkamai ir taisyklingai. Ne daugiau kaip 6 klaidos. |
| 1 | Dauguma gramatikos struktūrų arba žodžių vartojami tinkamai ir taisyklingai. Ne daugiau kaip 10 klaidų. |
| 0 | Daug gramatikos struktūrų arba žodžių vartojami netinkamai arba netaisyklingai. Daugiau kaip 10 klaidų. |
| ***Rašyba, skyryba*** |
| 1 | Nėra/beveik nėra rašybos ar skyrybos klaidų.Ne daugiau kaip 5 klaidos. |
| 0 | Daugiau kaip 5 klaidos. |
| **10** |  |  |

Vertinant laiškus rekomenduojama laikytis šių bendrų nurodymų:

* Jei laiško turinys neatitinka užduoties, visas laiškas vertinamas 0.
* Jei parašyta mažiau kaip 50 žodžių, visas laiškas vertinamas 0.
* Jei parašyta 51–80 žodžių, galutinis laiško vertinimas mažinamas 1 tašku.
* Pasikartojančios vienodo pobūdžio klaidos skaičiuojamos kaip viena klaida.
* Lentelėje pateiktas klaidų skaičius, neparemtas tyrimais ir todėl nėra privalomas.
* Klaidų skaičių mokytojai nusistato savo nuožiūra.

**5. Žinučių ir laiškų įvertinimai**

*Tavo draugas atvyksta į svečius. Tuo metu negali jo pasitikti. Parašyk jam žinutę:*

* pasidžiauk, kad jis atvyksta (atsakyta nepilnai)
* atsiprašyk, kad negali pasitikti
* paaiškink, kodėl (neatsakyta)
* parašyk, kas pasitiks jį stotyje.

*Parašyk 30 – 40 žodžių.*

|  |  |
| --- | --- |
| Hello Tim, | *vertinimui* |
| I know that you are going visiting me. I am sorry, but I can’t meet you.  | *gr* |
|  My brother will meet you. Until I came home you can wait me | *gr. gr.* |
| and my mom make tea for you. 36 words | gr |

|  |  |  |
| --- | --- | --- |
|  | **Taškai** | **Mokytojo vertinimas** |
| ***Turinys/*** *Komunikacinės užduoties įvykdymas* | **3** | **1** |
| ***Kalbos taisyklingumas (****gramatikos taisyklingumas ir žodyno tinkamumas)* | **2** | **1** |
| **Iš viso** | **5** | **2** |

*Tavo draugas atvyksta į svečius. Tuo metu negali jo pasitikti. Parašyk jam žinutę:*

* pasidžiauk, kad jis atvyksta
* atsiprašyk, kad negali pasitikti (atsakyta nepilnai)
* paaiškink, kodėl (neatsakyta)
* parašyk, kas pasitiks jį stotyje.

*Parašyk 30 – 40 žodžių.*

|  |  |
| --- | --- |
| Hi Tom, | *vertinimui* |
| Thank you for your message. I am happy that you are going to visit me, but I don’t meet  | *gr* |
| you at the station. I will get home about 8 pm. Kate will meet you at the station. When I  |  |
| come home we are thinking about your problem. | gr |
|  Best wishes,  |  |
|  46 words Andrius |  |

|  |  |  |
| --- | --- | --- |
|  | **Taškai** | **Mokytojo vertinimas** |
| ***Turinys/*** *Komunikacinės užduoties įvykdymas* | **3** | **1** |
| ***Kalbos taisyklingumas (****gramatikos taisyklingumas ir žodyno tinkamumas)* | **2** | **2** |
| **Iš viso** | **5** | **3** |

*Tavo draugas atvyksta į svečius. Tuo metu negali jo pasitikti. Parašyk jam žinutę:*

* pasidžiauk, kad jis atvyksta
* atsiprašyk, kad negali pasitikti
* paaiškink, kodėl
* parašyk, kas pasitiks jį stotyje.

*Parašyk 30 – 40 žodžių.*

|  |  |
| --- | --- |
| Hello Simona, | *vertinimui* |
| I am glad you are coming. I am sorry I can’t meet you at the station tomorrow because |  |
| I must take my grandmother from hospital. But don’t worry my father will take you. | *Gr voc.* |
| I’m so sorry about that. |  |
| Gabriele |  |
| 38 words |  |

|  |  |  |
| --- | --- | --- |
|  | **Taškai** | **Mokytojo vertinimas** |
| ***Turinys/*** *Komunikacinės užduoties įvykdymas* | **3** | **3** |
| ***Kalbos taisyklingumas (****gramatikos taisyklingumas ir žodyno tinkamumas)* | **2** | **2** |
| **Iš viso** | **5** | **5** |

Klasės partneriai iš Anglijos rengia projektą apie įvairių Europos mokyklų šventes. Parašyk vienam iš projekto draugų laišką, kuriame aprašyk įdomiausią savo mokyklos šventę:

* kada švenčiama,
* kas organizuoja ir kas dalyvauja,
* kaip atrodo mokykla,
* nurodyk interneto adresą, kur galima pažiūrėti šventės nuotraukų.

*Parašyk 100-120 žodžių.*

|  |  |
| --- | --- |
| Dear Tim, | *vertinimui* |
| Thanks for your letter, I am fine, how are you? | *p.p.* |
| I want to tell you about holiday in my school. This holiday is my favourit, because it’s  | *Gr.sp.p.* |
| sport festival. We celebrating on September 12th. This holiday started organisate by  | Gr. gr. gr. |
| principal. Always came a lot of people who loves sport in their holiday. I thing that you  | Gr. gr. gr. sp |
| should to come. School from stadium looks spectacular, with white walls and few trees  | Gr.gr. p. |
| near a wall. This holiday really nice because everyone very friendly. If you want to see  | Gr. gr.gr. |
| few interesting photos from this holiday you can visit to [www.karkas.lt](http://www.karkas.lt) In this website  | Gr.p. gr. |
| are a lot of information about this holiday. See you soon. Now I must to go. | Gr. |
| Your friend Modestas |  |
| 118 words |  |

|  |  |  |
| --- | --- | --- |
| Kriterijus | Taškai | Mokytojo vertinimas |
|  ***Turinys/****Komunikacinės užduoties įvykdymas* | 4 | **4** |
|  ***Teksto ir minties rišlumas*** | 1 | **1** |
| ***Teksto išdėstymas*** | 1 | **0** |
| ***Kalbos taisyklingumas (****gramatikos taisyklingumas ir žodyno tinkamumas)* | 3 | **0** |
| ***Rašyba,skyryba*** | 1 | **0** |
| **Iš viso** | 10 | **5** |

Klasės partneriai iš Anglijos rengia projektą apie įvairių Europos mokyklų šventes. Parašyk vienam iš projekto draugų laišką, kuriame aprašyk įdomiausią savo mokyklos šventę:

* kada švenčiama,
* kas organizuoja ir kas dalyvauja,
* kaip atrodo mokykla,
* nurodyk interneto adresą, kur galima pažiūrėti šventės nuotraukų.

*Parašyk 100-120 žodžių.*

|  |  |
| --- | --- |
| Dear Katy, | *vertinimui* |
| Thank you for your letter. It was really nice to read about your classmates favourite  | *gr* |
| holiday. |  |
| Me and my classmates are also preparing a project about Europes schools festivals.  | gr |
| Most of all we like šimtadienis. We’re celebrating it on the last days of February. This | gr |
| festivals organisers are 11th graders and guests of honour, 12th graders and teachers. | gr |
| Every year we have a different theme for šimtadienis, so we decorate school different  | gr |
| every year. For example, last year we had a huge art exhibition and this year we had  | p |
| Latino festival. You can take a look on a-gimnazija.lt. | gr |
| Please tell me if you liked it. I’d love to help you throw this festival in your school. | voc |
| Best wishes,Vytautė 119 words |  |

|  |  |  |
| --- | --- | --- |
| Kriterijus | Taškai | Mokytojo įvertinimas |
|  ***Turinys/****Komunikacinės užduoties įvykdymas* | 4 | **3** |
|  ***Teksto ir minties rišlumas*** | 1 | **1** |
| ***Teksto išdėstymas*** | 1 | **1** |
| ***Kalbos taisyklingumas (****gramatikos taisyklingumas ir žodyno tinkamumas)* | 3 | **1** |
| ***Rašyba,skyryba*** | 1 | **1** |
| **Iš viso** | 10 | **7** |

Klasės partneriai iš Anglijos rengia projektą apie įvairių Europos mokyklų šventes. Parašyk vienam iš projekto draugų laišką, kuriame aprašyk įdomiausią savo mokyklos šventę:

* kada švenčiama,
* kas organizuoja ir kas dalyvauja,
* kaip atrodo mokykla,
* nurodyk interneto adresą, kur galima pažiūrėti šventės nuotraukų.

*Parašyk 100-120 žodžių.*

|  |  |
| --- | --- |
| Dear Sally, | *Vertinimui* |
|  Thanks for your letter and I am sorry that I haven’t been in touch recently. |  |
| I’ll describe the most interesting festival in our school. In my opinion, it’s “EGO day”. |  |
| The festival is organized by students. We usually have many guests from other schools. |  |
| In ,,EGO day” all classes can be what they want to be. They can create an amazing  | gr |
| makeup or hair style and change a uniform to other clothes! The school looks like a  | sp.gr |
| theatre with its personal actors. You can see it in the photos, which are in the web | gr.  |
| page [www.apgimnazija.lt](http://www.apgimnazija.lt) This festival is organized on the 1st of April. | voc.  |
|  Write me about the most popular festival in your school.  |  |
|  That’s all for now. Miss you so much! |  |
| Love, |  |
| Gabriele 124 words |  |

|  |  |  |
| --- | --- | --- |
|  | Taškai | Mokytojo vertinimas |
| Kriterijus | 4 | **4** |
|  ***Turinys/****Komunikacinės užduoties įvykdymas* | 1 | **1** |
|  ***Teksto ir minties rišlumas*** | 1 | **1** |
| ***Teksto išdėstymas*** | 3 | **2** |
| ***Kalbos taisyklingumas (****gramatikos taisyklingumas ir žodyno tinkamumas)* | 1 | **1** |
| ***Rašyba,skyryba* Iš viso** | 10 | **9** |

*Modulio medžiagą rengė:*

*Projekto anglų kalbos mokytojai: Baltušienė Regina, Bareikienė Kristina, Čigienė Aušra, Gečienė Odeta. Gramailienė Zita, Einorienė Valerija, Jurčikonytė-Kaminskienė Inga, Ladienė Vida, Lysovienė Jūratė, Misevičienė Diana, Mitrulevičienė Irena, Nastajienė Audronė, Pliakuvienė Vitalija, Ramanauskienė Jolita, Šimkūnaitė Elinga, Šlikienė Indrė, Stundienė Stasė, Tamoliūnienė Daiva, Tamošiūnienė Vitalija,Urbonavičienė Renata, Vambutienė Genovaitė, Volungevičienė Kristina, Žukauskienė Vida.*

*Projekto prancūzų kalbos mokytojai: Bertužytė Berta, Brūzgienė Alvyra, Mačienė Rasa.*

*Projekto rusų kalbos mokytojai: Burkauskaitė Danutė, Dirgėlienė Audronė, Jazukevičienė Danutė,*

*Jackus Natalija, Kakoškina Ala, Kubilienė Virginija, Miknevičienė Rima, Pilkauskienė Daiva,*

*Rimkienė Justina, Spūdienė Jūratė, Ukrainec Lilija, Valentukevičienė Liudmila, Žemaitienė Valerija.*

*Projekto vokiečių kalbos mokytojai: Grinytė Nijolė, Gustienė Brigita, Kulviečiuvienė Dalia, Lenktytė Inga, Milkintaitė Vita, Nikitina Galina, Zabulytė-Šapranauskienė Laura, Vaišnorienė Rima.*

*Projekto ekspertai: Rasa Kazlauskienė, dr. Zita Mažuolienė, Danguolė Povilaitienė, Stasė Skapienė, Rasa Tamošaitienė.*